АЖӘАБЖЬҚӘА
03.04.2015
Мшаҧымза 11 рзы имҩаҧгахоит Аҧсны Аҳәынҭқарра Раҧхьатәи Ахада В. Г. Арӡынба игәаларшәаратә концерт
Абилеҭ аашәхәарц шәылшоит абарҭ аҭелқәа рыла:
Елена-8-916-359-26-04
Ирина Борис-иҧҳа- 8-964-570-82-42
Лука -8- 9926-626-18-42
Абилеҭ ахә - 500 мааҭ. Абилеҭ ахә иаҵанакуеит М.И. Глинка ихьӡ зху Амузыкатә культура амузеи аҭаара.
М. И. Глинка ихьӡ зху Урыстәылазегьтәи амузыкатә культурақәа рмузеитә еидгыла, адунеи аҿы зыда ыҟам амузыкатә культура абаҟақәа рмазара дуқәа еиднакылоит.
Ара иҵәахуп анотатәи алитературатәи напылаҩырақәа, акультура аҭоурых иазку аҭҵаарақәа, шамахамзар иуҧымло ашәҟәқәа, анотатә ҭыжьымҭақәа. Амуеи аҟны иеидкылоуп аурыси аҳәаанырцәтәи музыкатә культура арҿиаҩцәа рыҧсҭазаареи рырҿиареи ирыдҳәалоу анапынҵамҭақәа, асаламшәҟәқәа, иеиуеиҧшым адокументқәа.
Амузеи аҿы иҷыдоу аҭыҧ аанныркылоит адунеи ажәларқәа рмузыкатә инструментқәа рколлекциа.
2010 ш. лаҵарамзазы Амузеи аилазаара иалалоит Урыстәылатәи Аҳәынҭқарратә амузыкатә инструментқәа рколлекциа: иеиуеиҧшым атәылақәеи аамҭақәеи рыҟнытә аҟазацәа ррахәыцтә инструментқәа реизга ду. Урҭ рхыҧхьаӡараҟны иҟоуп А. Страдивари, Гварнер, Амати ршедеврқәа. Абра, амузеи аҟны ижәбар шәылшоит аҧсуа жәлар рмузыкатә инструментқәагьы.
596